‏ספטמבר 2021

הורים ותלמידים יקרים,

במהלך חופשת הקיץ כינסנו ועדת היגוי כדי לבחון פעם נוספת את נושא **קוד הלבוש**.

הוועדה שהורכבה מתלמידים, מהורים וממורים דנה בקביעת תקנון לבוש על פי התפיסה החינוכית של בית הספר ושל הקהילה.

כתפיסה חינוכית בית הכפר הירוק מעודד את העצמת ייחודם האישי של כל תלמיד/ה ומבין את הצורך של התלמידים בביטוי אישי. עם זאת, הוא מאמין בחשיבותו של בית הספר כמוסד חינוכי המחנך להופעה שתכבד אותו ואת מבקריו ודורש מהבאים בשעריו להקפיד על לבוש הולם**.**

**עיקרי התקנון**

1. החולצה הלבנה

באירועים הבאים יש להגיע בחולצה לבנה חלקה (ללא הדפסים)

* טקסי זיכרון (יום הזיכרון ליצחק רבין, יום השואה, יום הזיכרון לחללי מערכות ישראל)
* טקסים מיוחדים בביה"ס
* קבלת שבת
1. חלק עליון

2.1. לבוש תקני

* חולצות עם שרוולים או שרוול בקו הכתף.
* חולצות שלמות (ללא: קרעים, מחשופים עמוקים, גב חשוף, פתחי שרוול גדולים)
* בחטיבת הביניים: חולצה עם סמל בית הספר (המודפס על חולצה חלקה)

2.2. לבוש לא תקני

* חולצות החושפות את הבטן או הגב (גם בישיבה)
* חולצות שקופות
* חולצות בעלות קרעים ו/או שסעים
* מחשופים עמוקים
* גופיות מכל הסוגים, כגון גופיות "ספגטי", גופיות ספורט ו"גוזיות"



1. חלק תחתון

3.1. לבוש תקני

* צמודונים (מכנסי טייץ) אטומים
* מכנסיים קצרים – באורך שאינו חושפני
* שמלות וחצאיות – באורך שאינו חושפני

3.2. לבוש לא תקני

* צמודונים (מכנסי טייץ) שקופים
* מכנסונים: אם הכיסים בולטים מהמכנסיים, הם קצרים מדי.
* בגדים תחתונים לא יהיו חשופים בכל סגנון לבוש.
1. תספורות
* חל איסור על צביעת השיער בגוונים שונים או בגוון שאינו טבעי.
* חל איסור על גילוח שיער הראש - כולו או חלקו.
* תספורות חריגות ובכלל זה חלקים מגולחים בשיער או שיער בשני גבהים אינם מקובלים בכפר הירוק.
1. קעקועי גוף

הכפר הירוק כמוסד חינוכי קבע כי חל איסור על קעקועי גוף. אי לכך, חל איסור על לבוש החושף קעקועים קיימים.

1. נִזּוּם (פירסינג)

אין להסתובב בתחומי הכפר הירוק עם ניזום (פירסינג).

1. דרכי אכיפה
* תלמידים שאינם עומדים בכללי התקנון לא יוכלו ללמוד בכיתה ויהיה עליהם להשיג לבוש העומד בדרישות (או שההורים ידאגו להביא לבוש הולם ועד אז ישהו במרכז המשאבים).
* חשוב לציין כי היעדרות משיעורים בשל לבוש תיחשב חיסור (בחטיבה העליונה - על פי שיטת המנות).

**"כדי שהשונים יוכלו לחיות יחדיו, באו הסדר, החוק, הוויתור ואפילו השוויון"**

**חיים כהן , שופט בית המשפט העליון**

 **בברכת שנת לימודים טובה ובריאה**